Korrika («corriendo» n'asturianu, pronunciáu korrika) ye una marcha reivindicativa celebrada n'Euskal Herria (territorios administrativos d'España y Francia) en sofitu a la so llingua autóctona, l'Euskera. Ta entamada pola Coordinadora d'Alfabetización y Euskaldunización (AEK, nes sos sigles n'euskera) y busca coles mesmes recaldar fondos pala so rede de centros d'enseñanza del euskera (euskaltegiak). AEK ye la organización más importante nel ámbitu de la euskaldunización y alfabetización de persones adultes, y la única que desenvuelve la so actividá en tol territoriu de Euskal Herria, percima de divisiones alministratives.